निजी नर्सिंग होम के पीछे मिली एक युवक की लाश, शिनाख्त नहीं
बिलासपुर | सिविल लाइन पुलिस को बृहस्पति बाजार स्थित निजी नर्सिंग होम के पीछे एक युवक की लाश मिली है। यह लावारिश हालत में पड़ी थी, जिसकी शिनाख्त नहीं हो सकी है। पुलिस को संदेह है कि वह नशे में था, जिसके कारण गिरने के बाद उठ नहीं सका और उसकी मौत हो गई। उसकी बॉडी को पोस्टमार्टम के बाद सिम्स की मरच्युरी में रखवाया गया है। पुलिस उसके परिजनों का इंतजार कर रही है। घटना सोमवार सुबह तकरीबन 8 बजे की है। बृहस्पति बाजार में रहने वाले कुछ लोगों ने सिविल लाइन पुलिस को सूचना दी कि 22 वर्षीय एक युवक बेसुध जमीन पर पड़ा है। पुलिस ने आसपास के लाेगों से पूछताछ की, पर किसी ने उसे पहचानने से इनकार कर दिया। इसके बाद उसे सिम्स अस्पताल लाया गया, जहां डॉक्टरों ने उसे मृत घोषित कर दिया।
घटना
hin_Deva hin_Deva hne_Deva